Margaret Drabble

Margaret Drabble (s. 5. kesäkuuta 1939 Sheffield, Yorkshire Britannia) on englantilainen kirjailija, elämäkerrankirjoittaja ja kriitikko. ==Elämänvaiheet== Drabble syntyi asianajaja, kirjailija John F. Drabblen ja opettaja Kathleen Marie Drabblen, o.s. Bloor, perheeseen toisena tyttärenä. Hän kävi Yorkissa sisäoppilaitoksen, jossa hänen äitinsä oli opettajana, ja sai merkittävän stipendin Cambridgen Newnham Collegeen. Hän opiskeli englantia menestyksellisesti ja tuli palkituksi. Hän liittyi Royal Shakespeare Companyyn Stratford-upon-Avonissa 1960, mutta ryhtyi pian päätoimiseksi kirjailijaksi. Ensimmäinen romaani A Summer Bird Cage ilmestyi 1963. Drabble oli naimisissa näyttelijä Clive Swiftin kanssa 1960–1975. Heillä on kolme lasta.1982 hän avioitui kirjailija, elämäkerturi Michael Holroydin kanssa. He asuvat Lontoossa ja Somersetissa. Hänen vanhempi sisarensa on kirjailija, kriitikko A. S. Byatt. Drabble palkittiin CBE:lla 1980 ja DBE:lla 2008The London Gazette, ja Cambridgen yliopisto myönsi hänelle kirjallisuuden kunniatohtorin arvon 2006. Hän sanoo olevansa Amerikan-vastainen: "Amerikan-vastaisuuteni on lähes hillitöntä; se on kuin tauti. Se nousee kurkkuun kuin närästys."The Australian ==Tuotantoa== Drabble on kirjoittanut 17 romaania. Hänen kolmas romaaninsa The Millstone (1965) toi hänelle John Llewellyn Rhys -muistopalkinnon 1966 ja Jerusalem the Golden James Tait Black -muistopalkinnon 1967. Usein hän kuvaa naisia, jotka kamppailevat toivottomalta tuntuvassa tilanteessaOtavan Suuri Ensyklopedia, Hakemisto-osa 1. Otava 1982, s. 8395. Romaanien lisäksi Drabble on kirjoittanut käsikirjoituksia, näytelmiä ja novelleja sekä myös tietokirjallisuutta, kuten A Writer's Britain: Landscape and Literature ja Arnold Bennettin ja Angus Wilsonin elämäkerrat. Kriitikkona hän on kirjoittanut tutkielmat William Wordsworthista ja Thomas Hardysta. Drabble toimii ajoittain myös toimittajana. 5. elokuuta 2003 hän kirjoitti The Daily Telegraph -lehdessä, että Daily Telegraph “Inhoan Amerikkaa ja sitä miten se on kohdellut muuta maailmaa. On olemassa toinenkin Amerikka. Eläköön toinen Amerikka ja kuolkoon tämä pian.” ==Teokset== ===Romaanit=== *A Summer Birdcage (1963) *The Garrick Year (1964) *The Millstone (1965) *Jerusalem the Golden (1967) *The Waterfall (1969) *The Needle's Eye (1972) *The Realms of Gold (1975) *The Ice Age (1977) *The Middle Ground (1980) *The Radiant Way (1987) *A Natural Curiosity (1989) *The Gates of Ivory (1991) *The Witch of Exmoor (1996) *The Peppered Moth (2001) *The Seven Sisters (2002) *The Red Queen (2004) *The Sea Lady (2006) ===Suomennetut teokset=== *Loistava tulevaisuus, WSOY, 1988 (alkuteos: The Radiant Way) ISBN 951-0-15142-4 *Ei vuoksi eikä luode, WSOY, 1981 (alkuteos: The Middle Ground) ISBN 951-0-10616-X *Jääkausi, WSOY, 1979 (alkuteos: The Ice Age) ISBN 951-643-857-1 *Kultainen kaupunki, romaani, Otava, 1969 (alkuteos: Jerusalem the Golden) *Teatterirakkautta, romaani, Weilin + Göös, 1965 (alkuteos: The Garrick Year) ===Valikoima muuta kirjallisuutta=== *Wordsworth (Literature in Perspective -sarja) (1966) *Arnold Bennett: A Biography (1974) *The Genius of Thomas Hardy (toim.) (1976) *For Queen and Country: Britain in the Victorian Age (1978) *A Writer's Britain: Landscape in Literature (1979) *Angus Wilson: A Biography (1995) *The Oxford Companion to English Literature (1985, 2000) ==Lähteet== ==Aiheesta muualla== * Elämäkerta ja teosvalikoima lyhyin kuvauksin Redmood.com * Lyhyitä elämäkertoja Xrefer.com * haastattelu The Paris Review * "I Loathe America" The Daily Telegraph, Opinion 8.5.2003 (Archive.org) * Luokka:Englantilaiset näytelmäkirjailijat Luokka:Englantilaiset kirjailijat Luokka:Käsikirjoittajat Luokka:Vuonna 1939 syntyneet Luokka:Elävät henkilöt